SET ปิดพุ่ง 15 จุด รับสถานการณ์ไวรัสโคโรนาดีขึ้น-กนง.หั่นดอกเบี้ยนโยบาย 0.25%
SET ปิดพุ่ง 15 จุด รับสถานการณ์ไวรัสโคโรนาดีขึ้น-กนง.หั่นดอกเบี้ยนโยบาย 0.25% โดยดัชนีปิดตลาดวันนี้ ที่ระดับ 1,534.14 จุด บวก 14.76 จุด หรือ 0.97% มูลค่าการซื้อขาย 6.75 หมื่นล้านบาท
7 ก.พ. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,534.14 จุด บวก 14.76 จุด หรือ 0.97% มูลค่าการซื้อขาย 6.75 หมื่นล้านบาท
10 หุ้นดันดัชนีวันนี้

ด้านนักวิเคราะห์ ระบุว่า ตลาดหุ้นไทยวันนี้ปรับตัวขึ้นในทิศทางเดียวกับตลาดต่างประเทศ โดยตลาดยุโรปเคลื่อนไหวในแดนบวก และดาวโจนส์ฟิวเจอร์สบวกกว่า 100 จุด ภายหลังจากมีสัญญาณว่าสถานการณ์ไวรัสโคโรนาดีขึ้น เนื่องจากจำนวนผู้ติดเชื้อเพิ่มขึ้นในอัตราที่ชะลอลง และมีโอกาสหายมากกว่าเสียชีวิต รวมไปถึงผู้ติดเชื้อกว่า 90% ยังอยู่ในวงจำกัดภายในประเทศจีน ทำให้คาดการณ์ว่าจะสามารถควบคุมได้ในเวลาไม่นาน
ส่วนบ้านเราก็มีการหาทุกวิถึทางที่จะกระตุ้นเศรษฐกิจ ทั้งการออกมาตรการกระตุ้นเศรษฐกิจที่ประกาศเมื่อวานนี้ แต่ดูแล้วยังอ่อนอยู่ และวันนี้คณะกรรมการนโยบายการเงิน (กนง.) ประกาศลดอัตราดอกเบี้ยนโยบายลง 0.25% ทำให้เห็นว่าเวลานี้นโยบายการคลังพึ่งไม่ได้เพราะงบประมาณ ปี 63 ล่าช้า ทำให้ต้องมาพึ่งนโยบายการเงินให้ทำงานแทน
อย่างไรก็ดี ยังต้องติดตามสถานการณ์ไวรัสโคโรนาต่อไป และติดตามการทยอยประกาศผลประกอบการของบริษัทจดทะเบียนด้วย แนวโน้มการลงทุนในวันพรุ่งนี้ (6 ก.พ.) ตลาดฯยังมีโอกาสฟื้นตัวขึ้นไปได้ต่อ พร้อมให้แนวรับ 1,515-1,520 จุด ส่วนแนวต้านให้ไว้ที่ 1,535-1,550 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GPSC    มูลค่าการซื้อขาย 4,348.52 ล้านบาท  ปิดที่  79.00 บาท ลดลง   4.25 บาท
BAM     มูลค่าการซื้อขาย 3,431.46 ล้านบาท  ปิดที่  28.50 บาท เพิ่มขึ้น  1.00 บาท
AOT     มูลค่าการซื้อขาย 3,277.79 ล้านบาท  ปิดที่  73.00 บาท เพิ่มขึ้น  2.25 บาท
PTT     มูลค่าการซื้อขาย 2,289.42 ล้านบาท  ปิดที่  43.25 บาท เพิ่มขึ้น  0.25 บาท
GULF    มูลค่าการซื้อขาย 2,022.51 ล้านบาท  ปิดที่ 197.00 บาท เพิ่มขึ้น  0.50 บาท
 
ตลาดหุ้นเอเชีย
